section_heading: Radnja
paragraph_text: U razdoblju nakon proslavljenog meča za krunu svjetskoga boksačkog prvaka, Rocky Balboa (Sylvester Stallone) uživa u svome uspjehu i novcu koji je njime zaradio, tek neznatno nezadovoljan time što je meč bio proglašen neriješenim pa je naslov prvaka ostao u posjedu Apolla Creeda (Carl Weathers). Nije to ništa što brak s Adrianom (Talia Shire) i mogućnost lagodne budućnosti neće nadoknaditi, ali kada se planirana uloga u unosnoj televizijskoj reklami izjalovi, Rocky je primoran zaposliti se u tvrtki za pakiranje mesa, u kojoj će uskoro dobiti otkaz. Kada se Rockyju učini da je situacija postala bezizlazna, stiže mu neočekivani poziv na meč s Apollom, koji se ne može pomiriti s ishodom prvog meča te pričama kako je rezultat bio namješten. Adrian se toj ideji oštro protivi, kao i doktori koji upozoravaju Rockyja kako bi borba mogla imati pogubne posljedice po njegov vid. Ali Rocky zna kako je boks jedino u čemu je zaista dobar i vraća se treningu. Ovaj se put ni on neće pomiriti s neriješenim ishodom.<ref>Radnja, mojtv.hr, pristupljeno 14. travnja 2018. >